Masekile. Ya ga Dafide, fa a ne a le mo logageng.+ Thapelo. 142 Ke ne ka ikuela kwa go Jehofa ka lentswe la me ke kopa thuso;+Ke ne ka simolola go goela kwa go Jehofa ka lentswe la me gore a nkutlwele botlhoko.+ 2 Ke ne ka nna ka tshololela matshwenyego+ a me fa pele ga gagwe;Ke ne ka tswelela ka bolela tlalelo+ ya me fa pele ga gagwe, 3 Fa moya+ wa me o ne o koafala mo teng ga me.Foo o ne wa itse tsela ya me.+Mo tselaneng e ke tsamayang mo go yone+Ba mphitlhetse serai.+ 4 Leba kafa seatleng sa moja o boneGore ga go na ope yo o ntsayang tsia.+Lefelo le nka tshabelang kwa go lone le nnyeleletse;+Ga go na ope yo o botsang ka moya wa me.+ 5 Ke ne ka ikuela kwa go wena tlhe Jehofa, gore o nthuse.+Ke ne ka re: “O botshabelo jwa me,+Kabelo+ ya me mo lefatsheng la batshedi.”+ 6 A ko o tlhwaele tsebe selelo sa me sa go kopa ka tlhoafalo,+Gonne ke setse ke humanegile thata.+Nkgolola mo babogising ba me,+Gonne ba nonofile go mpheta.+ 7 A ko o ntshe moya wa me mo moleteng wa kgolegelo+Gore o bake leina la gago.+A basiami ba mphuthaganele,+Ka gonne o dirisana le nna ka tsela e e tshwanetseng.+